Nasser al-Kidwa

Nasser Al-Kidwa, også skrevet Nasser Al QudwaFormer Ambassadors , Permanent Observer Mission of the State of Palestine to the United Nations, (Retrieved 11. januar 2015). (arabisk: ناصر القدوة; født 1953), er en palestinsk politiker. Han har vært en mangeårig aktivist i Fatah og representerte Palestinas frigjøringsorganisasjon (PLO) i De forente nasjoner fra 1991 til 2005, da han ble utenriksminister for Den palestinske selvstyremyndigheten. Al-Kidwa hadde denne rollen fram til 2006.
 Tidlig liv og utdanning 
Al-Kidwa ble født i 1953. Han gikk på Universitetet i Kairo, der han fullførte en grad i odontologi i 1979. Kort tid etter ble han medlem av ledelsen i Palestinsk Røde Halvmåne.
 Karriere 
Al-Kidwa sluttet seg til Fatah i 1969. I 1974 ble han president for Den Palestinske Studentunion (General Union of Palestinian Students). Han er også medlem av Fatahs sentralkomité.

Al-Kidwa representerte sin onkel Yasir Arafat og Palestinas frigjøringsorganisasjon som uoffisiell observatør i De forente nasjoner i 1987, og senere som fast observatør i 1991. I 2005 ble han etterfulgt av Riyad H. Mansour da han tiltrådte som utenriksminister i Den palestinske selvstyremyndighetens regjering i februar 2005. Nasser tjenestegjorde også som FNs vise spesialrepresentant for generalsekretæren i Afghanistan i FNs bistandsmisjon i Afghanistan (UNAMA).UN Press Release. United Nations. General Union of Palestinian Students 17. mars 2012
Al-Kidwa ble utnevnt til stedfortreder for Kofi Annan, som var FNs og Den arabiske ligas spesialutsending til Syria i mars 2012. Han hadde ansvaret for kontakten med syriske opposisjonsgrupper. I 2014 trakk Al-Kidwa seg fra sin stilling som FNs visemegler i Syria.

Den 21. mars 2021 ble Al-Kidwa ekskludert fra Fatah av partiets sentralkomité etter at han kunngjorde planer om å stille med en egen liste under navnet National Democratic Forum i lokalvalgene 2021–2022 på Vestbredden og i Gaza. Han erklærte også at han ville støtte Marwan Barghouti – som soner livstidsdommer i israelsk fengsel for drap – i det planlagte palestinske presidentvalget i 2021, som senere ble utsatt på ubestemt tid. Al-Kidwas kunngjøring og påfølgende eksklusjon viste tegn til splittelse i Fatah, ettersom Al-Kidwa oppfordret Fatah-ledere til å stille seg imot Palestinas president Mahmoud Abbas.

 Privatliv 
Al-Kidwa er nevø av Yasir Arafat. Han er leder for Yasir Arafat-stiftelsen.

 Se også 
 Kidwa

 Referanser 

Kategori:Palestinske politikere
Kategori:Personer tilknyttet Fatah‎
Kategori:Personer fra byen Gaza
Kategori:Palestinske ambassadører
Kategori:FN-ambassadører